《寄赠建宁刘丞余尝过其家》
明代·尹台

十年不采衡阳杜，千里知哦建曲松。闽雨几沾金騕袅，岳云长护玉芙蓉。

交游向识茅容异，语笑何时程本逢。四十年来湘水别，高楼曾复卧元龙。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。